12/07/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 29 de xuño de 2016 pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Rianxo (IN407A 2015/015-1)

Resolución do 29 de xuño de 2016, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Rianxo (expediente IN407A 2015/015-1) Expediente: IN407A 2015/015-1 Promotor: Unión Fenosa Distribución. S. A. Instalación: LMTS CTC RBT Rial. Concello: Rianxo FEITOS 1. O 19 de xaneiro de 2015 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2. Características técnicas: – LMT soterrada a CTC Rial-Tramo 1 a 20 kV cunha lonxitude de 0,215 km, coa orixe en cela de liña do CT Meiquiz (Expte.325/08), condutor tipo RHZ1-2OL-12/20 KV, 3 (1X150 Al), e final en apoio n.º 1 da LMTA proxectada. – LMT soterrada a CTC Rial-Tramo 2, a 20 kV cunha lonxitude de 0,260 km, coa orixe en apoio n.º 7 da LMTA proxectada, condutor tipo RHZ1-2OL-12/20 KV, 3 (1X150 Al), e final no CT Rial (proxectado). – LMT aérea a 20 kV, cunha lonxitude de 0,770 km, coa orixe en paso aéreo-soterrado da LMTS proxectada tramo 1, condutor tipo LA-56, e final en paso aéreo-soterrado da LMTS proxectada-tramo 2, coa instalación de “XS”, en apoio frecuentado. – CT prefabricado Rial, cunha potencia de 160 kVA e unha relación de transformación de 20.000/400-230 V.3. O proxecto someteuse ó trámite de información pública mediante resolución publicada nos seguintes medios: – Resolución información pública: 21 de maio de 2015. – DOG: 18 de xuño de 2015. – BOP: 5 de xuño de 2015. – Xornal “La Voz de Galicia”: 21 de outubro de 2015. – Taboleiro de anuncios do Concello: segundo certificado municipal do 9 de xullo de 2015. Ó mesmo tempo realizáronse notificacións individuais ós titulares que figuran na relación de bens e dereitos afectados.4. Durante o período no que se someteu ó trámite de información pública foron presentadas as seguintes alegacións.  Mouhcin Porris Garcia Mancha e Liviu Adrian Moussaoui El Schluter, mediante escritos do 25/05/2015 e do 18/06/2015, solicitan a modificación emprazamento do apoio n.º 1 alegando en síntese o seguinte: – Que impide o acceso ás fincas da súa propiedade.  Fabio Rafael Josefa Rosalia Junca Jabi, mediante escrito do 18/06/2015, solicita o cambio de titularidade da finca, o soterramento da liña por terreos de dominio público e, de ser o caso, un prezo xusto pola expropiación alegando en síntese o seguinte: – Que herdou a finca por falecemento do marido. – Que a súa finca pasa a quedar inservible para moitos usos agrícolas. – Que o que pagan e unha esmola insultante.  Daryna Giravent Maass, mediante escrito do 30/06/2015, solicita o cambio de titularidade da finca e oponse á actuación alegando en síntese o seguinte: – Que herdou a finca por falecemento da súa nai. – Que non houbo negociación nin información da afección á súa parcela. Destas alegacións déuselle traslado ó promotor que contestou: – Escrito de data 26/10/2015, no que se valoran as alegación presentadas por Mouhcin Porris Garcia Mancha e José Luis Somoza Méndez, no que en síntese manifesta o seguinte: – Que o cambio de emprazamento suporía xerar novas afeccións a terceiros. – Que o apoio será instalado de xeito que se garantise o acceso aos citados predios. – Escrito de data 26/10/2015, no que se valoran as alegación presentadas por Fabio Rafael Josefa Rosalia Junca Jabi e por Daryna Giravent Maass, no que en síntese manifesta o seguinte: – Que se procede á modificación é inclusión dos solicitantes como titulares das parcelas a expropiar. – A indemnización por danos e prexuízos sufridos como consecuencia da ocupación e/ou a imposición de servidumes será determinada polo Xurado de Expropiación de Galicia, para o caso de que as partes, expropiado e empresa beneficiaria, non acaden un acordo amigable durante a tramitación do procedemento expropiatorio.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións do promotor, cómpre sinalar: – Procédese á modificación da relación de bens e dereitos afectados e á inclusión de Fabio Rafael Josefa Rosalia Junca Jabi e de Daryna Giravent Maass como titulares das parcelas a expropiar. Non procede atender a solicitude realizada polos reclamantes nos restantes aspectos polo seguinte: – A solución proposta aumentaría as afeccións a parcelas de outros particulares non presentando autorización dos ditos propietarios. – A afección real que sufrirá a propiedade do alegante concretarase na acta previa á ocupación, acto para o cal serán os afectados axeitadamente convocados segundo establece o artigo 52 da Lei de expropiación forzosa. Neste acto comprobarase que non queda impedido o acceso ás fincas. – A indemnización por danos e prexuízos sufridos como consecuencia da ocupación e/ou a imposición de servidumes será determinada polo Xurado de Expropiación de Galicia, para o caso de que as partes, expropiado e empresa beneficiaria, non acaden un acordo amigable durante a tramitación do procedemento expropiatorio.4. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos. – A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuizo de que os interesados poidan interpor calquera outro recurso que se considere pertinente. A Coruña, 29 de xuño de 2016. Isidoro Martínez Arca Xefe Territorial da Coruña